LAOAG CITY â Kinumpirmaran ni P/Chief Insp Teddy Rosqueta, chief of police ti PNP Dingras a maysa a dakkel a drug courier ti natiliw iti naiwayat a drug buy bust operation iti Dingras, Ilocos Norte.
Kuna ni Rosqueta nga basar ti inwayat da nga imbestigasyun, ti suspek a ni Lolita Hatulan, taga Pasig, Metro Manila ket agidel-deliver ti maipawil a druga iti nagduduma a lugar saan laeng nga idiay Dingras.
Seguin iti opisyal, sakbay idiay Dingras ket immuna a nagideliver ni Hatulan ti druga idiay Tarlac, Pangasinan, ken Ilocos Sur.
Nakumpiskar manipud kenni Hatulan ti dua a gramo ti maatap a shabu nga agbalor ti 5,000 pisos.
Ti nakumpiskar a druga ket naisumitiren iti PNP Crime Laboratory para ti maiyannatup nga examination.
Inlawlawag ni Rosqueta nga nadiskobre ti operasyun ti maibilang a drug courier babaen ti tulong ti maysa a tipster rason a naiwayat ti drug buy bust operation.
Kabayatanna, kinumpirmaran met ni Rosqueta nga pinaigetan da ti pannakamonitor ti balay a pagtartarusan Hatulan tunggal agi-deliver ti druga iti ili ti Dingras tapno maammuan ti pannakainaig daytoy iti operasyun ti nasao a drug courier.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn